[{"text_idx": "#000003", "text": "Mae dathlu gw\u0302yl ein nawddsant, trwy addurno ffenestri siopau yn rhoi\u2019r cyfle i fusnesau ymgysylltu a\u0302 chwsmeriaid a rhoi\u2019r statws dyledus i\u2019r digwyddiad cenedlaethol pwysig hwn."}, {"text_idx": "#000004", "text": "\u201cRydym yn falch iawn o weld cefnogaeth gan nifer o fusnesau sy\u2019n sylweddoli gwerth masnachol defnyddio\u2019r Gymraeg a\u2019r diwylliant o fewn eu busnesau,\u201d eglura Iorwen Jones o Fenter Iaith Sir Ddinbych."}, {"text_idx": "#000005", "text": "\u201cMae trefnu\u2019r digwyddiad hwn yn dangos ein cefnogaeth, fel Menter, i fusnesau annibynnol lleol sy\u2019n gweithio\u2019n galed i ddenu cwsmeriaid a hyrwyddo eu cynnyrch mewn amrywiol ffyrdd, gan gynnwys rhoi lle dyledus i\u2019r Gymraeg a Chymreictod."}, {"text_idx": "#000006", "text": "\u201cRydym yn ddiolchgar i bob un o\u2019r busnesau a ymgysylltodd a\u0302 ni trwy\u2019r gystadleuaeth, a hynny trwy ddangos creadigrwydd, cynnyrch a lliw Cymreig bendigedig yn ffenestri eu siopau. Mae\u2019n wych gweld cymaint o fusnesau eisiau hybu eu Cymreictod o fewn trefi Sir Ddinbych.\u201d"}, {"text_idx": "#000007", "text": "Mae Menter Iaith, sy\u2019n elusen, yn ddiolchgar am holl gefnogaeth ei phartneriaid, wrth iddynt weithio i hybu defnydd o\u2019r Gymraeg ym mywydau pob dydd trigolion y sir. Eleni roedd Cynghorau Tref Rhuthun, Dinbych, Prestatyn a Rhuddlan yn bartneriaid yn y gystadleuaeth wrth gefnogi\u2019r gweithgareddau yn eu trefi priodol."}, {"text_idx": "#000008", "text": "Meiri y Dref fu\u2019n beirniadu ffenestri\u2019r siopa ym mhob un o\u2019r bedair stryd fawr gyda gwobrau\u2019n cael eu rhoi i\u2019r tri busnes buddugol ym mhob tref. Roedd y beirniaid yn sgorio pwyntiau am greadigrwydd, defnydd o\u2019r iaith Gymraeg, cyfeiriadau at Ddewi Sant a diwylliant Cymru, fel rhan o\u2019i ro\u0302l."}]